
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/682/2008

	Bucureşti, 10.02.2009
PL. x. 599/2008



RAPORT 
asupra proiectului de Lege privind aprobarea Ordonanţei de urgenţă a Guvernului nr. 71/2008 privind modificarea şi completarea Ordonanţei de urgenţă a Guvernului nr. 82/20006 pentru recunoaşterea meritelor personalului armatei participant la acţiuni militare
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 71/2008 privind modificarea şi completarea Ordonanţei de urgenţă a Guvernului nr. 82/20006 pentru recunoaşterea meritelor personalului armatei participant la acţiuni militare , trimis cu adresa nr. PL.x. 599 din 8 octombrie 2008 şi înregistrat cu nr.32/682 din 10.10.2008.





Consiliul Legislativ, cu nr. 670/05.06.2008, a avizat favorabil proiectul de ordonanţă de urgenţă.

Comisia juridică, de disciplină şi imunităţi, cu nr. PL-x 599 din 27.01.2009 a avizat favorabil proiectul de lege. 


Proiectul de lege are ca obiect de reglementare modificarea şi completarea Ordonanţei de urgenţă a Guvernului nr. 82/2006 în sensul stabilirii unor drepturi personalului armatei rănit ca urmare a acţiunilor militare, celor care au devenit invalizi în aceleaşi împrejurări, precum şi urmaşilor celor decedaţi.
 2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dan Tătaru, secretar de stat şi şef al Departamentului pentru relaţia cu Parlamentul şi informare publică, domnul Gheorghe Mocanu şi doamna Mădălina Cioiulescu, consilieri juridici în cadrul Direcţiei Legislaţie şi Asistenţă Juridică a Ministerului Apărării Naţionale. 
La şedinţa Comisiei pentru apărare au fost prezenţi 22 deputaţi din totalul de 24 membri ai acesteia.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

5. Senatul a adoptat proiectul de lege în şedinţa din 29 septembrie 2008. 



În urma dezbaterii, în şedinţa din 15 octombrie 2008, cu unanimitate  de voturi pentru, Comisia propune Plenului Camerei Deputaţilor adoptarea cu modificări a acestui proiect de lege.
Amendamente  admise

	Nrcrt
	Text act normativ de bază
Ordonanţa de urgenţă a Guvernului nr. 71/2008
	Text Senat
	Text propus de comisie
(autorul amendamentelor)
	Motivarea amendamentelor

propuse

	1. 1
	
	Titlul legii
Lege privind aprobarea Ordonanţei de urgenţă a Guvernului nr.71/2008 pentru modificarea şi completarea Ordonanţei de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare 

	Nemodificat
	

	2. 2
	
	ARTICOL UNIC. - Se aprobă Ordonanţa de urgenţă a Guvernului nr. 71 din 4 iunie 2008 pentru modificarea şi completarea Ordonanţei de urgenţă a Guvernului nr. 82/2006 privind recunoaşterea meritelor personalului armatei participant la acţiuni militare, publicată în Monitorul Oficial al României, Partea I, nr. 433 din 10 iunie 2008, cu următoarele modificări şi completări:

	Art.I.
Nemodificat
	

	3. 
	Titlul ordonanţei

Ordonanţă de urgenţă pentru modificarea şi completarea Ordonanţei de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare
	Nemodificat
	Nemodificat
	

	4. 3
	Art. I. - Ordonanţa de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare, publicată în Monitorul Oficial al României, Partea I, nr. 896 din 3 noiembrie 2006, aprobată cu modificări prin Legea nr. 111/2007, se modifică şi se completează după cum urmează:
	Nemodificat
	Nemodificat
	

	5. 4
	1. Titlul se modifică şi va avea următorul cuprins: 

"ORDONANŢĂ DE URGENŢĂ
pentru recunoaşterea meritelor personalului armatei participant la
acţiuni militare şi acordarea unor drepturi acestuia şi
urmaşilor celui decedat"
	Nemodificat
	Nemodificat
	

	
	 2. Articolul 1 se modifică şi va avea următorul cuprins: 
    "Art. 1. - Prezenta ordonanţă de urgenţă reglementează modalităţile de recunoaştere a meritelor personalului armatei participant la acţiuni militare, prin acordarea unor distincţii şi crearea posibilităţii menţinerii în structurile Ministerului Apărării a celor care au devenit invalizi, precum şi prin acordarea unor drepturi acestuia şi urmaşilor celui decedat." 
	Nemodificat
	1. La articolul I punctul 2, după alineatul (1) al articolului 1 se introduc două noi alineate, alin. (2) şi (3) cu următorul cuprins:
Nemodificat.

„(2) De drepturile conferite de prezenta ordonanţă de urgenţă nu beneficiază personalul armatei devenit invalid din cauza participării la acţiuni militare, în situaţia în care invaliditatea s-a produs ca urmare a săvârşirii, cu intenţie, a unei infracţiuni pedepsite potrivit legii române.  

(3) De drepturile conferite de prezenta ordonanţă de urgenţă nu beneficiază nici urmaşii celui decedat în condiţiile prevăzute la alin. (2).”
(Autor: Comisia pentru apărare)
	Pentru a exonera instituţia militară de obligaţia de a acorda drepturile prevăzute de OUG 71/2008 şi persoanelor care sunt direct responsabile de producerea evenimentului care a generat invaliditatea sau decesul.



	6. 
	3. La articolul 2, litera b) se modifică şi va avea următorul cuprins: 
    "b) acţiuni militare - misiunile prevăzute la art. 2 lit. a)-f) din Legea nr. 42/2004 privind participarea forţelor armate la misiuni în afara teritoriului statului român, cele pentru contracararea şi limitarea efectelor acţiunilor teroriste, cele de poliţie aeriană şi de intervenţie cu nave, precum şi alte misiuni cu potenţial ridicat de risc, stabilite prin ordin al ministrului apărării, desfăşurate pe teritoriul statului naţional." 
	Nemodificat
	Nemodificat
	

	7. 
	4. La articolul 2, după litera d) se introduc două noi litere, literele e) şi f), cu următorul cuprins: 
    "e) urmaşii personalului armatei decedat - soţia sau soţul supravieţuitor, precum şi copiii personalului armatei prevăzut la lit. a); 
    f) salariul mediu brut - salariul utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat." 
	Nemodificat
	2. La articolul I punctul 4, litera e) a articolului 2 se modifică şi va avea următorul cuprins:
 „e) urmaşii personalului armatei decedat - soţia sau soţul supravieţuitor, precum şi copiii personalului armatei prevăzut la lit. a), până la împlinirea vârstei de 18 ani, sau dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani;

f) nemodificat
(Autor: Comisia pentru apărare)

	S-a limitat perioada de acordare a indemnizaţiei lunare şi a celorlalte drepturi ale copilului, până la împlinirea vârstei de 26 de ani, în scopul determinării acestuia de a se încadra în muncă. 



	
	5. La articolul 4, după alineatul (3) se introduce un nou alineat, alineatul (4), cu următorul cuprins: 

    "(4) Titlurile onorifice de «Militar Veteran» şi de «Veteran» se acordă, prin hotărâre a Guvernului, şi personalului care, pe timpul misiunii, s-a remarcat săvârşind acte exemplare de curaj şi devotament, indiferent de durata participării, la propunerea comandanţilor/şefilor unităţilor din care au făcut parte, pe baza evenimentelor consemnate în jurnalul acţiunilor de luptă/ordinul de zi pe unitate." 
	1. La articolul I punctul 5, alineatul (4) al articolului 4 va avea următorul cuprins:
"(4) Titlurile onorifice de «Militar Veteran» şi de «Veteran» se acordă, prin hotărâre a Guvernului la propunerea ministrului apărării şi personalului care, pe timpul misiunii, s-a remarcat prin acte exemplare de curaj şi devotament, indiferent de durata participării, pe baza evenimentelor consemnate în jurnalul acţiunilor de luptă/ordinul de zi pe unitate."
	3. La articolul I punctul 5, alineatul (4) al articolului 4 se modifică şi va avea următorul cuprins:
"(4) Titlurile onorifice de «Militar Veteran» şi de «Veteran» se acordă, prin hotărâre a Guvernului la propunerea ministrului apărării naţionale, şi personalului care, pe timpul misiunii, s-a remarcat prin acte exemplare de curaj şi devotament, indiferent de durata participării, pe baza evenimentelor consemnate în jurnalul acţiunilor de luptă/ordinul de zi pe unitate."

	Noua denumire a ministerului, în conformitate cu prevederile Ordonanţei de urgenţă a Guvernului nr. 221/2008 pentru stabilirea unor măsuri de reorganizare în cadrul administraţiei publice centrale.  

	8. 8
	6. La articolul 7, alineatul (2) se modifică şi va avea următorul cuprins: 
    "(2) Menţinerea, încadrarea sau reîncadrarea în funcţii militare ori civile se face prin ordin al ministrului apărării, pe baza propunerii comandantului unităţii/detaşamentului, înaintată ierarhic, a concluziilor comisiilor speciale stabilite prin ordin al şefului Statului Major General, care vor cerceta condiţiile în care s-au produs evenimentele, şi a avizului comisiilor de expertiză medico-militară referitor la rezultatul evaluării aptitudinilor fizice şi psihice. Comisiile de expertiză medico-militară trebuie să constate că cei în cauză au în continuare capacitatea de a exercita atribuţiile funcţiilor speciale prevăzute la alin. (1), deşi şi-au pierdut capacitatea de luptă." 
	2. La articolul I punctul 6, alineatul (2) al articolului 7 va avea următorul cuprins:
"(2) Menţinerea, încadrarea sau reîncadrarea în funcţii militare ori civile se face prin ordin al ministrului apărării, pe baza propunerii comandantului unităţii/detaşamentului, înaintată ierarhic, a concluziilor comisiilor speciale stabilite prin ordin al şefului Statului Major General, care vor cerceta condiţiile în care s-au produs evenimentele, şi a avizului comisiilor de expertiză medico-militară, al medicului de medicina muncii şi al medicului de expertiza capacităţii de muncă, după caz."
	4. La articolul I punctul 6, alineatul (2) al articolului 7 se modifică şi va avea următorul cuprins:
"(2) Menţinerea, încadrarea sau reîncadrarea în funcţii militare ori civile se face prin ordin al ministrului apărării naţionale, pe baza propunerii comandantului unităţii/detaşamentului, înaintată ierarhic, a concluziilor comisiilor speciale stabilite prin ordin al şefului Statului Major General, care vor cerceta condiţiile în care s-au produs evenimentele, şi a avizului comisiilor de expertiză medico-militară, al medicului de medicina muncii şi al medicului de expertiza capacităţii de muncă, după caz."
	idem

	9. 
	
	3. La articolul I, după punctul 6 se introduce un punct nou, pct. 61, cu următorul cuprins:
„61. La articolul 7, după alineatul (2) se introduce un alineat nou, alin. (21), cu următorul cuprins: 

(21) Comisiile de expertiză medico-militară, medicul de medicina muncii şi medicul de expertiza capacităţii de muncă constată dacă atribuţiile funcţiilor prevăzute la alin. (1) sunt compatibile cu incapacitatea dată de afecţiunea fizică/psihică şi pot fi îndeplinite fără riscul de o agrava. ”
	Nemodificat
	

	10. 
	7. La articolul 7, după alineatul (3) se introduce un nou alineat, alineatul (4), cu următorul cuprins: 

    "(4) Personalul armatei menţinut, încadrat sau reîncadrat în cadrul Ministerului Apărării, potrivit prevederilor alin. (1) şi (2) şi ale art. 8, nu poate beneficia de pensie de invaliditate." 

	Nemodificat
	Nemodificat
	

	11. 9
	  8. După capitolul III se introduce un nou capitol, capitolul III1, cuprinzând articolele 81-87, cu următorul cuprins: 
"CAPITOLUL III1
Unele drepturi ale personalului armatei participant la acţiuni
militare şi ale urmaşilor celor decedaţi

    Art. 81. - (1) Personalul armatei rănit ca urmare a acţiunilor militare şi cel invalid, potrivit prevederilor art. 2 lit. c) şi d), beneficiază de următoarele drepturi: 

    a) tratament în străinătate, în cazul în care afecţiunile nu pot fi tratate în ţară, cu suportarea cheltuielilor reprezentând costul tratamentului şi a cheltuielilor aferente din bugetul Ministerului Apărării. Metodologia privind trimiterea la tratament în străinătate şi decontarea cheltuielilor se stabileşte prin ordin al ministrului apărării; 

    b) tratament de recuperare gratuit în instituţii medicale de profil; 

    c) asistenţă pentru reconversie profesională şi reintegrare în muncă pentru invalizii de gradul III; 

    d) proteze, orteze şi alte dispozitive medicale gratuite; 

    e) dreptul de a primi şi purta uniforma militară, după trecerea în rezervă sau în retragere; 

    f) scutirea de la plata abonamentului radio-tv; 

    g) scutirea de la plata abonamentului postului telefonic; 

    h) 12 călătorii interne dus-întors gratuite pe calea ferată sau 12 călătorii interne gratuite dus-întors pe căile fluviale, la alegere, într-un an calendaristic; 

    i) gratuitate pe mijloacele de transport în comun de suprafaţă şi subteran, după caz. 

    (2) Membrii familiei şi/sau alte persoane care vizitează personalul prevăzut la alin. (1) pot utiliza gratuit spaţiile de cazare din căminele militare, pe perioada cât acesta este spitalizat pentru tratament, dacă vizitatorii nu au domiciliul stabil în garnizoana în care se află instituţia medicală. Aprobarea nominală pentru cazarea acestor persoane se acordă de către ministrul apărării. 
    (3) Militarilor veterani şi veteranilor care nu sunt invalizi li se acordă, în plus faţă de drepturile prevăzute la art. 3, 4 şi 6, următoarele: 

    a) drepturile prevăzute la alin. (1) lit. f)-i) celor care, pe timpul misiunii, s-au remarcat săvârşind acte exemplare de curaj şi devotament; 

    b) drepturile prevăzute la alin. (1) lit. f), g) şi i) celor care au fost decoraţi pentru merite pe timpul misiunii; 

    c) drepturile prevăzute la alin. (1) lit. f) şi g) celor care au participat, cel puţin 2 ani neîntrerupt sau cumulativ, la acţiuni militare şi au obţinut în această perioadă calificative de cel puţin «foarte bun» în aprecierea de serviciu, respectiv punctaj maxim în evaluarea anuală. 

    Art. 82. - (1) Personalul armatei prevăzut la art. 2 lit. c) şi d) beneficiază şi de acordarea unei indemnizaţii lunare de invaliditate, astfel: 

    a) pentru marii mutilaţi, 2,5 solde de grad şi de funcţie, la minim, corespunzătoare gradului de sublocotenent, sau, după caz, 2,5 salarii medii brute; 

    b) pentru gradul I de invaliditate, 2 solde de grad şi de funcţie, la minim, corespunzătoare gradului de sublocotenent, sau, după caz, 2 salarii medii brute; 

    c) pentru gradul II de invaliditate, 1,5 solde de grad şi de funcţie, la minim, corespunzătoare gradului de sublocotenent, sau, după caz, 1,5 salarii medii brute; 

    d) pentru gradul III de invaliditate, o soldă de grad şi de funcţie, la minim, corespunzătoare gradului de sublocotenent, sau, după caz, un salariu mediu brut. 

    (2) Indemnizaţiile de invaliditate acordate cadrelor militare, soldaţilor şi gradaţilor voluntari, precum şi personalului civil, în condiţiile alin. (1), reprezintă forme de sprijin cu destinaţie specială. 

    (3) Personalului civil i se acordă despăgubiri pentru cazurile de invaliditate sau de deces produse în timpul şi din cauza serviciului militar, în condiţiile stabilite de lege pentru soldaţii şi gradaţii voluntari. 

    (4) Cadrele militare, soldaţii şi gradaţii voluntari, precum şi personalul civil invalid pot cumula indemnizaţia de invaliditate cu pensia sau solda/salariul obţinut, în cazul în care îşi desfăşoară activitatea ca angajaţi, sau cu veniturile suplimentare realizate prin activităţi în scop lucrativ. 

    (5) Condiţiile de acordare a drepturilor prevăzute la alin. (1) şi (2) se stabilesc prin norme metodologice aprobate de ministrul apărării. 

    Art. 83. - (1) Personalul armatei rănit în cadrul acţiunilor militare beneficiază, pe lângă celelalte drepturi stabilite conform legii, de o indemnizaţie lunară în cuantum de 2 solde de grad şi de funcţie, la minim, corespunzătoare gradului de sublocotenent sau, după caz, de 2 salarii medii brute. 

    (2) Indemnizaţia prevăzută la alin. (1) se acordă de la data producerii afecţiunilor fizice dobândite ca urmare a acţiunilor de luptă, accidentelor, catastrofelor şi altor asemenea evenimente intervenite din cauza participării la acţiuni militare, până la data stabilirii situaţiei medico-militare. 

    Art. 84. - Indemnizaţia prevăzută la art. 82 şi 83 se stabileşte după cum urmează: 

    a) pentru cadrele militare, în raport cu solda de grad şi de funcţie, la minim, corespunzătoare gradului de sublocotenent, iar în situaţia în care suma este inferioară salariului mediu brut, se ia în calcul acesta din urmă; 

    b) pentru soldaţii şi gradaţii voluntari şi personalul civil, în raport cu salariul mediu brut. 

  
  Art. 85. - (1) Urmaşii personalului armatei decedat, participant la acţiuni militare, beneficiază de următoarele drepturi: 
    a) ajutoarele şi despăgubirile în cuantumurile prevăzute de legislaţia în vigoare; 

    b) o indemnizaţie lunară egală cu solda lunară brută/salariul de bază brut pe care cel decedat l-a avut la data decesului, care se actualizează potrivit legii, pentru urmaşii, indiferent de numărul acestora, ai soldaţilor şi gradaţilor voluntari, precum şi ai personalului civil, care nu realizează venituri din salarii sau din activităţi independente; 
    c) închirierea şi cumpărarea, cu prioritate, de locuinţe din fondul de locuinţe sociale al administraţiei publice; 

    d) folosirea centrelor de refacere a capacităţii de muncă, sanatoriilor, căminelor de garnizoană, cluburilor militare şi altor facilităţi recreative şi sportive, în condiţiile stabilite pentru personalul armatei; 

    e) asigurarea, în mod gratuit, a locurilor de înhumare în cimitirele militare şi civile; 

    f) asistenţă medicală gratuită în instituţiile medicale militare sau publice şi asigurarea de medicamente gratuite, atât pentru tratamentul ambulatoriu, cât şi pe timpul spitalizării, în condiţiile stabilite pentru personalul armatei; 

    g) asistenţă psihologică, asigurată gratuit, de către structurile Ministerului Apărării; 

    h) transferarea sau înscrierea la/în instituţiile militare de învăţământ a copiilor soldaţilor şi gradaţilor voluntari, precum şi ai personalului civil, în aceleaşi condiţii prevăzute pentru copiii cadrelor militare decedate; 

    i) acordarea de către Ministerul Apărării a burselor de studii pentru copiii persoanelor decedate, pe durata studiilor în instituţii civile de învăţământ, în condiţiile stabilite prin ordin al ministrului apărării; 

    j) încadrarea soţului supravieţuitor în rândul personalului militar, în condiţiile legii. 

    (2) În situaţia în care nu există urmaşi, dacă cel decedat era singurul susţinător al părinţilor săi, aceştia vor beneficia de jumătate din indemnizaţia stabilită potrivit prevederilor alin. (1) lit. b). 

    Art. 86. - Personalul armatei prevăzut la art. 2 lit. a), care la examenul medical efectuat la înapoierea din misiune sau ulterior este diagnosticat cu boli pentru care se stabileşte legătura de cauzalitate cu participarea la acţiuni militare, în condiţiile prezentei ordonanţe de urgenţă, beneficiază de drepturile prevăzute la art. 81 alin. (1) lit. a) şi b) şi la art. 85 alin. (1) lit. f) şi g). 

    Art. 87. - (1) Personalul armatei prevăzut la art. 82 alin. (1) lit. a), participant la acţiuni militare, mai beneficiază şi de împroprietărirea cu un lot de 5 ha teren agricol, în localitatea de domiciliu, sau un loc de casă de 500 m2 în municipiul, oraşul sau comuna în care domiciliază. 

    (2) Personalul armatei participant la acţiuni militare care, din cauza deficitului de teren în localităţile unde domiciliază sau în alte localităţi, nu a putut fi împroprietărit va fi despăgubit cu o sumă ce reprezintă contravaloarea terenului la care era îndreptăţit conform legii. 

    (3) Cuantumul despăgubirilor se suportă din bugetul de stat prin bugetul Ministerului Apărării, se stabileşte prin hotărâre a Guvernului şi se actualizează anual." 
	Nemodificat

	 5. La articolul I punctul 8, titlul Capitolului III1 se modifică şi va avea următorul cuprins:
"CAPITOLUL III1
Drepturile personalului armatei participant la acţiuni
militare şi ale urmaşilor celor decedaţi”
Nemodificat
6. La articolul I punctul 8, alineatul (2) al articolului 81 se modifică şi va avea următorul cuprins:
(2) Membrii familiei şi/sau alte persoane care participă la îngrijirea personalului armatei prevăzut la alin. (1) pot utiliza gratuit spaţiile de cazare din căminele militare, pe perioada cât acesta este spitalizat pentru tratament, dacă aceştia nu au domiciliul în garnizoana în care se află instituţia medicală. Aprobarea pentru cazarea acestor persoane se acordă în condiţiile stabilite prin ordin al ministrului apărării naţionale. 

(autor: Comisia pentru apărare)
Nemodificat
Nemodificat
Nemodificat
Nemodificat

7. La articolul I punctul 8, partea introductivă a alineatului (1) şi litera b) ale articolului 85 se modifică şi vor avea următorul cuprins:
„Art. 85  - (1) Urmaşii personalului armatei decedat, ca urmare a participării la acţiuni militare, beneficiază de următoarele drepturi:
a) nemodificat

b) o indemnizaţie lunară egală cu solda lunară brută/salariul de bază brut pe care cel decedat l-a avut la data producerii evenimentului care a cauzat decesul, care se actualizează potrivit legii, pentru urmaşii soldaţilor şi gradaţilor voluntari, precum şi ai personalului civil, care nu realizează venituri din salarii sau din activităţi independente, indiferent de numărul acestora.”
(Autor: Comisia pentru apărare)
Nemodificat
8. La articolul I punctul 8, articolul 87 se abrogă. 


	Pentru a clarifica aspectul potrivit căruia, numai în cazul existenţei unei legături de cauzalitate între decesul persoanei şi faptul participării la misiune, urmaşii se pot bucura de beneficiul drepturilor stabilite prin OUG 71/2008. 

Având în vedere că indemnizaţia lunară cuvenită urmaşilor se stabileşte, potrivit actualului text de lege, în raport de solda lunară sau salariul de bază pe care cel decedat l-a avut la data decesului, se vor întâmpina dificultăţi în a stabili cuantumul indemnizaţiei în situaţia în care decesul a survenit după trecerea unui anumite perioade de timp, interval în care cel decedat nu a mai beneficiat de soldă.

Imposibilitatea punerii în practică datorită deficitului de teren sau a constrângerilor bugetare. 


	12. 10
	 9. După articolul 11 se introduc două noi articole, articolele 12 şi 13, cu următorul cuprins: 

    "Art. 12. - Dispoziţiile prezentei ordonanţe de urgenţă se completează cu prevederile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările ulterioare, fără ca drepturile şi facilităţile prevăzute prin prezenta ordonanţă de urgenţă să se cumuleze cu cele identice, prevăzute de această lege. 

Art. 13. - Cheltuielile generate de punerea în aplicare a prevederilor prezentei ordonanţe de urgenţă se suportă din bugetul Ministerului Apărării."
	Nemodificat
	 Nemodificat

 
	

	13. 11
	 Art. II. - Ordonanţa de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare, publicată în Monitorul Oficial al României, Partea I, nr. 896 din 3 noiembrie 2006, aprobată cu modificări prin Legea nr. 111/2007, cu modificările şi completările aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.
	Nemodificat
	Nemodificat
	

	14. 
	-
	-
	Art. II. – În termen de 30 de zile de la intrarea în vigoare a prezentei legi, Ministerul Apărării Naţionale va elabora normele metodologice de aplicare a Ordonanţei de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaţilor celui decedat, publicată în Monitorul Oficial al României, Partea I, nr. 896 din 3 noiembrie 2006, aprobată cu modificări prin Legea nr. 111/2007, cu modificările şi completările ulterioare, precum şi cu modificările şi completările aduse prin prezenta lege, aprobate prin ordin al ministrului apărării naţionale.
(Autor: Comisia pentru apărare)
	Necesitatea elaborării unor norme metodologice pentru punerea în aplicare a ordonanţei. 


Preşedinte, 

Costică CANACHEU
consilier Anca-Daria Cotoc 

Către
BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 71/2008 privind modificarea şi completarea Ordonanţei de urgenţă a Guvernului nr. 82/20006 pentru recunoaşterea meritelor personalului armatei participant la acţiuni militare , trimis cu adresa nr. PL.x. 599 din 8 octombrie 2008 şi înregistrat cu nr.32/682 din 10.10.2008.
În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică Canacheu

